Μερσίνη Δονούσας

Η Μερσίνη είναι μικρός οικισμός στο νοτιοανατολικό άκρο της Δονούσας και απέχει 6,5 χιλιόμετρα ανατολικά από τον Σταυρό, την πρωτεύουσα του νησιού.

Πρόκειται για αγροτικό χωριό, χτισμένο σε πλαγιά και με εκπληκτική θέα στο Αιγαίο πέλαγος. Η περιοχή είναι γεμάτη από πηγές πόσιμου νερού, κάτι που βοηθά στις αγροτικές εργασίες και στην ύπαρξη οπωροφόρων δέντρων.

Τα σπίτια είναι πετρόχτιστα, ενώ στον οικισμό λειτουργούν ελάχιστες ταβέρνες. Στην κορυφή του λόφου έχει χτιστεί η εκκλησία της Αγίας Σοφίας με το ομώνυμο πανηγύρι στις 17 Σεπτεμβρίου.

Σε κοντινή απόσταση στα νότια βρίσκονται οι παραλίες Λιβάδι και Φύκιο. Βορειοανατολικά της Μερσίνης βρίσκεται η Φωκοσπηλιά, ένα μικρό σπήλαιο με γαλαζοπράσινα νερά, όπου παλαιότερα χρησιμοποιούταν από φώκιες ως καταφύγιο.

Διοίκηση και πληθυσμός 
Διοικητικά, η Μερσίνη ανήκει στη Δημοτική Ενότητα Δονούσης, η οποία υπάγεται στον Δήμο Νάξου και Μικρών Κυκλάδων. Πριν το Πρόγραμμα Καλλικράτης, υπαγόταν στην Κοινότητα Δονούσης. Σύμφωνα με την απογραφή του 2011, στην περιοχή ζουν 22 κάτοικοι. Η πορεία του πληθυσμού τις τελευταίες δεκαετίες:

Πληθυσμιακή εξέλιξη

Διοικητικές μεταβολές 
 Το 1951, στην απογραφή αναγνωρίζεται ο οικισμός και προσαρτάται στην κοινότητα Δονούσης.
 Το 1991, στην απογραφή ο οικισμός αποσπάται από την επαρχία Θήρας και υπάγεται στην επαρχία Νάξου.
 Το 2010, με την εφαρμογή του προγραμματος Καλλικράτης (νόμος 3852/2010), ο οικισμός προσαρτάται στο νεοσύστατο δήμο Νάξου & Μικρών Κυκλάδων.

Παραπομπές

Εξωτερικοί σύνδεσμοι 
 Donoussa.gr

Χωριά της Δονούσας